حامید بەیتاوی

حامید بەیتاوی (١٩٤٤ - ٢٠١٢ ز) بانگخوازی ئیسلامی فەلەستینی، سیاسەتمەدار، خەباتکاری بەرخۆدان، بانگخواز و نووسەر بووە، سەرۆکی کۆمەڵەی زانایانی فەلەستین بووە، وتارخوێنی مزگەوتی ئەقسا بووە، و نوێنەری ئەنجومەنی یاسادانانی فەلەستین بۆ بلۆکی گۆڕانکاری و چاکسازی سەر بە بزووتنەوەی خۆڕاگری ئیسلامی (حەماس) بووە. سنووردارکردنی زۆر بەسەردا ھات و ئیسرائیل دیپۆرتی کردەوە بۆ مەرەج زوھور، و بزووتنەوەی فەتح ھەوڵیدا تیرۆری بکات، و لەلایەن دەسەڵاتی فەلەستین و داگیرکاری ئیسرائیلەوە دەستگیرکرا.

 نووسینەکان 
بەیتاوی لە ماوەی ژیانیدا چەندین کتێبی چاپ و بڵاوکردووەتەوە لەوانە کتێبی ئایینی و سیاسی کە گرنگترینیان بریتی بوون لە:
 زنجیرەیەک وتاری بانگخوازان
 یادگارییەکانی دیپۆرتکردنەوە
 یادەوەرییەکانم لە ئیخوان موسلیمین
 ئەو پیاوانەی کە دەمناسین
 کتێبی (جوولەکەکان)
 دووڕووەکان لە قورئانی پیرۆزدا
 ڕاپەڕینی ئەقسا.

 نەخۆشی و مردن 
بەیتاوی لە نەخۆشخانەی قودس کۆچی دوایی کرد، زیندانیکردن و دیپۆرتکردنەوەی کاریگەری زۆری لەسەر تەندروستی بەیتاوی ھەبوو. ئەو شێخە لە ساڵی ١٩٩٥ قەستەرەی بۆ کراوە، تووشی نەخۆشییە تەندروستییە درێژخایەنەکان بووە، ئەوانیش پەستانی خوێن و شەکرە، کە بووە ھۆی ئەوەی، لە ماوەی دوو مانگی ڕابردوودا، چوار پەنجەی پێی ببڕدرێت. سێ ھەفتە پێش مردنی نەشتەرگەری دڵی کراوەی بۆ کراوە، پێشتریش تووشی مەینبوونی دڵ بووە کە بووەتە ھۆی لاوازبوونی بەرچاو لە ماسولکەکانی دڵدا.

ھێزە نیشتمانی و ئیسلامییەکان لە شاری نابلوس ماتەمینییان گێڕا - لە ڕێگەی بڵندگۆکانی مزگەوتەکانەوە، ھەروەھا سەرۆکی ئەنجومەنی یاسادانان، دکتۆر عەبدولعەزیز دویک، لە بەیاننامەیەکدا لە ناو زیندانەکەی عۆفەرەوە ماتەمینی ڕاگەیاند.

 سەرچاوەکان 

 بەستەرە دەرەکییەکان 
 فایلێکی تایبەت لە سایتی قەسامەوە دەربارەی حەمید البیتاوی
 ژیاننامەکەی لە ماڵپەڕی بلۆکی گۆڕان و چاکسازی - نوێنەڕی حامید سلێمان جبر خودە یر (شێخ حامید البیتاوی) 

پۆل:مردووانی ٢٠١٢
پۆل:لەدایکبووانی ١٩٤٤
پۆل:نووسەرانی فەلەستینی
پۆل:بانگخوازە فەلەستینییەکان
پۆل:ئەندامانی حەماس